আরজিকর কাণ্ডের ৩ মাস নাগরিক মিছিল জুনিয়র ডক্টরস ফ্রন্টের

কলকাতা: আরজি কর কাণ্ডের (RG Kar Incident) ৩ মাস পার! ‘বিচার চাই’ চেয়ে স্লোগান তুলে পথে নামল জুনিয়র ডাক্তারেরা (Rally Junior Doctors Front)। শনিবার কলেজ স্কোয়্যার থেকে শুরু হয়েছে মিছিল। সুপ্রিম কোর্টে বিচারপ্রক্রিয়া চলছে। আরজি কর মামলায় সিভিক ভলান্টিয়ার সঞ্জয় রায়কে মূল অভিযুক্ত করে চার্জ গঠন করা হয়েছে। এই পরিস্থিতি শনিবার, তিনমাসের মাথায় ফের রাজপথে আন্দোলনে নামল জুনিয়র চিকিৎসকদের সংগঠন। শনিবার এসএসকেএমে গণ কনভেনশনের ডাক দিল জুনিয়র ডক্টরস অ্যাসোসিয়েশন। এদিন ‘দ্রোহের গ্যালারি’ সাজিয়েছেন জুনিয়র ডক্টরস ফ্রন্ট।

আরও পড়ুন: জুনিয়র ডক্টরস ফ্রন্টের তহবিল নিয়ে বিস্ফোরক কুণাল ঘোষ

তিলোত্তমার বিচারের দাবিতে গত তিনমাস ধরে প্রতিবাদ, মিছিলের সাক্ষী থেকে রাজপথ। এ শহর দেখেছে রাত দখল, নির্যাতিতার বিচারের দাবিতে গর্জে উঠতে সাধারণ মানুষকে। ফের প্রতিবাদে নামলেন জুনিয়র চিকিৎসকরা। শনিবার প্রতিবাদী সমস্ত ছবি দিয়ে আরজি কর এবং এসএসকেএমের অ্যাকাডেমিক বিল্ডিংয়ে সাজানো হয়েছে ‘দ্রোহের গ্যালারি’। বিচারের দাবিতে চলছে রাজপথে চলছে স্লোগান। এই মিছিল থেকে উন্নাও, হাথরসের নির্যাতিতার জন্য বিচারের দাবি উঠল। শনিবারের মিছিলে রয়েছেন আন্দোলনকারী চিকিৎসক দেবাশিস হালদার, স্নিগ্ধা হাজরা, পরিচয় পণ্ডা, অনুষ্টুপ মুখোপাধ্যায়েরা। মিছিলে যোগ দিয়েছেন বিশিষ্টরাও। আন্দোলনকারী চিকিৎসকদের পাশাপাশি যোগ দিয়েছেন সাধারণ মানুষ।